سنتوش کمار مترا

سنتوش کمار مترا ، پیدائش: 15 اگست، 1900ء - وفات: 16 ستمبر، 1931ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔ سنتوش کمار مترا 15 اگست 1900ء کو کلکتہ، مغربی بنگال، برطانوی ہندوستان میں اوسط درجے کے بنگالی خاندان میں پیدا ہوئے۔انھوں نے 1915ء میں ہندو اسکول کلکتہ سے میٹرک پاس کیا۔ 1919ء میں کلکتہ یونیورسٹی سے بی اے پاس کیا۔ 1921ء اور 1922ء کے دوران انھوں نے ایم اے اور ایل ایل بی کی ڈگریاں حاصل کی۔ 1922ء میں انقلابی تنظیم جوگانتر سے وابستہ ہو گئے اور برطانوی سامراج کے خلاف وطن پرستانہ سرگرمیوں میں حصہ لینا شروع کر دیا۔ انڈین نیشنل کانگریس میں شمولیت اختیار کی اور 1921ء کی تحریک عدم تعاون میں شامل رہے۔ انھوں نے کلکتہ میں جواہر لعل نہرو کی سربراہی میں ہونے والی سوشلسٹ کانفرنس کے انعقاد میں اہم کردار ادا کیا۔ انھیں 1923ء میں شنکھریتولا کے قتل کے الزام میں گرفتار کر لیا گیا اور حراست میں رکھے گئے۔ 16 ستمبر 1931ء میں ضلع مغربی مدناپور میں قائم برطانوی سامراج کا بدنام زمانہ ہجلی حراست کیمپ (جسے بعد میں شہید بھون کا نام دیا گیا) میں سیاسی نظربندوں پر پولیس کی فائرنگ میں زخمی ہوئے اور اسی روز شہید ہو گئے۔ شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 513 

 حوالہ جات 



زمرہ:1900ء کی پیدائشیں
زمرہ:1931ء کی وفیات
زمرہ:16 ستمبر کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:بھارت میں آتشیں اسلحہ سے اموات
زمرہ:مغربی بنگال سے آزادی ہند کے فعالیت پسند
زمرہ:بنگالی شخصیات
زمرہ:کولکاتا کی شخصیات
زمرہ:کلکتہ یونیورسٹی کے فضلا